પરમ પૂજ્ય દાદાશ્રી "આત્મધર્મ" પાળતા અને જનસમુદાય ને આપતા. ઘરમાં જ્યાં સુધી મતભેદો છે, ત્યાંસુધી શાંતિ હોઈ શકે નહિ. જગતમાં દરેક જગ્યાએ આવું જ છે. જ્યાં સુધી ધર્મમાં મતભેદો છે ત્યાં સુધી જગતમાં શાંતિ થઇ શકે નહિ. પરમ પૂજ્ય દાદાશ્રીએ ધર્મ અને સમાજમાં 'મારો અને તારો'નાં ઝઘડાનો અંત લાવવા અને લોકોને આ મતભેદોનાં ભયસ્થાનો વિશે જાગૃત કરવાના પ્રયત્નો કર્યા. અજોડ ત્રિમંદિર (ત્રણ મંદિરો એક મંદિરમાં)ની સ્થાપના, એ પરમપૂજ્ય દાદાશ્રીનું એક ક્રાંતિકારી પગલું હતું, જ્યાં બધા મુખ્ય ધર્મોના સાર એક મંચ પર મૂકવામાં આવ્યા છે.